
A formatív értékelés megjelenése a testnevelés- és magyarórán

Dolgozatom témája a formatív értékelés megjelenése a testnevlés- és magyarórán. Elsőként a
témát érintő szakirodalmakat vizsgáltam meg, melynek segítségével a formatív értékelést és
a hozzá fűződő szakmai vitát is felvázoltam. Dolgozatom második részét egy esettanulmány
adja, melynek alanyai egy jászsági középiskola 12. osztályos tanulói (32 fő) továbbá az
osztályban tanító testnevelés tanár és magyartanár. Kutatásomban több kutatási kérdés mentén
vizsgálódtam, melyek a formatív értékelés pedagógiai gyakorlatban történő alkalmazására,
tantárgyi sajátosságaira; valamint a formatív és a fejlesztő értékelés sajátosságaira
vonatkoznak. Az elmélet kérdések felvázolása után, a dolgozat második részében
ismertetetem az online kérdőívek eredményeit, így válaszolva meg a kutatási kérdéseket;
továbbá bemutatom a vizsgált iskola pedagógiai programjának tartalomelemzéséből származó
eredményeket is. Az esettanulmányából származó eredmények alapján nem lehet általános
igazságokra következtetni, a kutatás során a kutatási problémát kvalitatív módon sikerült
árnyalni. Ez viszont jó kiindulópont egy kvantitatív, reprezentatív mintavételen alapuló
vizsgálathoz. A formatív értékeléssel kapcsolatos kérdésfeltevést hasznosnak tartom az összes
tantárgyra kiterjesztett módon folytatni, hogy ezáltal olyan sokszínű eszköztár alakuljon ki,
melynek segítségével a szummatív és a diagnosztikus értékelés mellé felzárkózhat a formatív
értékelés gyakorlata is.



